paragraph_text: Dileme o inspiraciji i porijeklu pjesme traju do danas. Usprkos raširenim glasinama da je Jagger pjesmu napisao o vezi koju je imao s tadašnjom suprugom Davida Bowiea po imenu Angela, Jagger to kategorički poriče. Richards je izjavio da je osnovnu ideju i akorde imao godinu dana prije izlaska albuma, a u vrijeme snimanja rođena je njegova kći Angela iz veze s talijanskom manekenkom Anitom Pallenberg. Nadimak "Angie" se prema njegovim riječima "baš uklopio".